cyanic-selkie/wikianc huggingface dataset:
Stefania Turkewich
Estudos
En 1930, viaxou a Praga en Checoslovaquia, estudou con Zdeněk Nejedlý na Universidade Carolina, e con Otakar Šín no Conservatorio de Praga. Tamén estudou composición con Vítězslav Novák na academia de música. No outono de 1933, ensinou piano e chegou a ser acompañante no Conservatorio de Praga. En 1934, ela defendeu a súa tese de doutoramento sobre o tema do folclore ucraíno nas óperas rusas. Doutorouse en musicoloxía en 1934 pola Universidade Libre Ucraína de Praga. Converteuse na primeira muller de Galicia (que daquela formaba parte de Polonia) en conseguir un doutoramento.
Regresou a Lviv, e dende 1934 ata o comezo da segunda guerra mundial traballou como profesora de teoría musical e piano no Conservatorio de Lviv, e converteuse en membro da Unión de Músicos Profesionais Ucraínos.
Segunda guerra mundial
No outono de 1939, despois da ocupación soviética de Ucraína occidental, Stefania traballou como titora e como concertina no Teatro de Ópera e Ballet de Lviv, e dende 1940 até 1941 foi profesora asociada no Conservatorio de Lviv. Despois do peche do Conservatorio, coa ocupación da alemá, continuou a ensinar na Escola Estatal de Música. Na primavera de 1944 deixou Lviv rumbo a Viena. Fuxindo dos soviéticos, en 1946, trasladouse ao sur de Austria, e de alí a Italia, onde o seu segundo marido, Nartsiz Lukyanovich, era médico baixo o mando británico.
No Reino Unido
No outono de 1946, Stefania mudouse ao Reino Unido, e viviu en Brighton (1947–1951), Londres (1951–1952), Barrow Gurney (preto de Bristol) (1952–1962), Belfast (Irlanda do Norte) (1962–1973) e Cambridge (dende 1973 até a súa morte).
A finais da década de 1940 volveu a compoñer. De cando en vez volveu actuar como pianista, en particular en 1957 nunha serie de concertos en comunidades ucraínas en Gran Bretaña, e en 1959 nun concerto de música para piano en Bristol. Foi membro da British Society of Women-Composers and Musicians (que existiu até 1972).
A súa ópera Oksana's Heart foi interpretada en Winnipeg (no Canadá) en 1970 no Centennial Concert Hall, baixo a dirección artística da súa irmá Irena Turkevycz-Martynec.
Composicións
Симфонічні твори – Obras sinfónicas
1. Симфонія – Sinfonía no. 1 – 1937
2. Симфонія no. 2(a) – Sinfonía no. 2(a) – 1952
2. Симфонія no. 2(b) (2-гий варіант) – Sinfonía no. 2(b) (2ª versión)
4. Три Симфонічні Ескізи – Tres bosquexos sinfónicos – 3-го травня, 1975
5. Симфонічна поема – Poema sinfónico «La Vitа»
6. Space Symphony – 1972
8. Fantasía para orquestra de corda dobre
Балети – Ballets
9. Руки – The Girl with the Withered Hands – Bristol, 1957
10. Перли – The Necklace
11. Весна (Дитячий балет) – Spring – (Children's Ballet) 1934-5
12. Мавка (a) – Mavka – ‘The Forest Nymph’ – 1964-7 – Belfast
12. Мавка (b) – Mavka – ‘The Forest Nymph’ – 1964-7 – Belfast
13. Страхопуд – Scarecrow – 1976
14. Мавка – Mavka – (sen rematar) baseada na canción Lesia Ukrainka
Дитячі опери – Óperas infantís
15. «Цар Ох» або Серце Оксани – Tsar Okh or Heart of Oksana – 1960
16. «Куць» – The Young Devil
17. «Яринний городчик» – A Vegetable Plot (1969)
Хорові твори – Obras corais
18. Літургія 1919
19. Psalm to Sheptytsky (Псалом Шептицькому)
20. До Бою
21. Триптих
22. Колискова (А-а, котика нема) 1946
Камерно – Інструментальні твори; Cámara – Obras instrumentais
23. Соната для скрипки і фортепіано 1935 – Sonata para violín e piano
24. (a) Cтрунний квартет 1960 – 1970 – Cuarteto de cordas
24. (b) Cтрунний квартет 1960 – 1970 – Cuarteto de cordas
25. Тріо для скрипки, альта і віолончела 1960 – 1970 – Trío para violón, viola e cello 26. Квінтет для двох скрипок, альта, віолончела фортепіано 1960 – 1970 – quinteto e piano
Фортепіанні Твори – Obras para piano
28. Варіації на Українську тему 1932 – Variacións sobre un tema ucraíno
29. Фантазія: Суїта фортепянна на Українські теми – Fantasía: Suite para piano sobre temas ucraínos 1940
30. Імпромпту – Impromptu 1962
31. Гротеск – Grotesque 1964
32. Гірська сюїта – Suite da montaña 1966 – 1968
33. Цикл п’єс для дітей – Ciclo de pezas para nenos 1936 – 1946
35. Вістку голосить – Good Tidings
36. Christmas with Harlequin 1971
Різне – Varios
Love on the Spectrum
Estrea
Love on the Spectrum emitiuse orixinalmente a través da ABC en 2019, e estreouse noutros territorios a través de Netflix en xullo de 2020.
Versión estadounidense
Unha versión estadounidense do programa, titulada Love on the Spectrum U.S., estreouse o 18 de maio de 2022 en Netflix. Foi producido por Northern Pictures con Karina Holden e Cian O'Clery como produtores executivos.
A Igrexa, Castelo, Cervo
A Igrexa é un lugar da parroquia de Castelo no concello lucense de Cervo na comarca da Mariña Occidental.
Toponimia
A orixe do topónimo é o latín, o lugar da igrexa.
Pazo Aguiar, Castelo, Cervo
Pazo Aguiar é un lugar da parroquia de Castelo no concello lucense de Cervo na comarca da Mariña Occidental.
Antitrinitarismo
Antitrinitarismo é unha forma de cristianismo que rexeita o dogma cristián da trindade —o ensino de que Deus é tres hipóstases ou persoas distintas, que son coeternas, coiguais e indivisiblemente unidas nun só ser, e esencia (do grego ousia)—. Certos grupos relixiosos que xurdiron durante a Reforma Protestante, historicamente foron coñecidos como antitrinitarios.
De acordo ás igrexas que consideraron como definitivas as decisións dos concilios ecuménicos, o trinitarismo foi establecido como fundamento e como doutrina cristiá nos concilios ecuménicos do século IV,​ o do Primeiro Concilio de Nicea (325), que declarou a divindade completa do Fillo,​ e o Primeiro Concilio de Constantinopla (381), que declarou a divindade do Espírito Santo.
En termos de número de adeptos, as denominacións antitrinitarias comprenden unha pequena minoría do cristianismo moderno. Con moito, as dúas denominacións cristiás non trinitarias máis grandes son: As Testemuñas de Xehová e a Iglesia ni Cristo, e grupo en conxunto das igrexas pentecostais unicitarias ou apostólicas, aínda que hai outros grupos minoritarios incluíndo os cristadelfianos, ciencia cristiá, a Asociación dos Estudantes da Biblia O Alba, Living Church of God, os Membros da Igrexa de Deus internacional, os Unitarian Universalist Christian Fellowship, The Way International, A Igrexa de Deus Internacional e a Igrexa de Deus Unida, Unha Asociación Internacional.
O Outón, Castelo, Cervo
O Outón é un lugar da parroquia de Castelo no concello lucense de Cervo na comarca da Mariña Occidental.
Buddleja davidii
Buddleja davidii é unha especie pertencente á familia das escrofulariáceas. Orixinaria do noroeste de China e Xapón, o seu uso estendeuse como planta ornamental polos xardíns de todo o mundo, pero en moitos lugares comportouse como especie exótica invasora. miniatura|Inflorescencia. miniatura|Vista da planta.
Marguerite Abouet
Marguerite Abouet, nada en Abidjan en 1971, é unha escritora de banda deseñada marfilesa, coñecida pola súa serie de novelas gráficas Aya of Yopougon.
Buddleja davidii
Descrición
Arbusto perennifolio que alcanza uns 2-3 m de altura. Follas lanceoladas, de cor verde pola face e esbrancuxada polo envés. Entre primavera e outono, as súas ramas arqueadas portan nos seus extremos flores agrupadas en inflorescencias densas, de diversas cores segundo a variedade, moi perfumadas. Estas atraen ás bolboretas, que se alimentan do seu néctar.
Kamala Harris
Traxectoria
Filla da investigadora contra o cancro Shyamala Gopalan, unha támil da India que se establecera nos Estados Unidos en 1960 para doutorarse en endocrinoloxía na UC Berkeley e do economista Donald J. Harris de Stanford que emigrara en 1961 de Xamaica. Kamala medrou en Berkeley coa súa irmá máis nova, Maya Harris nunha zona coñecida como "the flatlands" cunha proporción significativa de afroamericanos e ao principiar preescolar, seguindo a política pioneira que se efectuaba en Berkley para asegurar o equilibrio racial nos diferentes centros de ensino, ía en autobús á escola nunha veciñanza próspera no norte da localidade que só dous anos antes tiña un 95% de estudantes brancos e por contraste en 1969 tiña un 40% de afroamericanos. Durante a súa infancia tanto acudía á igrexa baptista como ao templo hinduísta e visitaba periodicamente á súa familia materna en Madrás e como resultado adquiriu un certo coñecemento pasivo do támil. Ao se divorciaren seus pais cando tiña sete anos quedou a vivir coa súa nai e realizaba visitas nas fins de semana ao seu pai que vivía en Palo Alto, desa época a propia Kamala comentou que os veciños non deixaban os seus fillos xogar con ela por ser negra. Con doce anos aveciñouse coa irmán en Montreal ao aceptar a súa nai un posto de investigadora no Hospital Xeral Xudeu e como profesora na Universidade McGill. Harris rematou primaria nunha escola francófona e logo realizou a secundaria nun instituto anglófono de Westmount no que se graduou en 1981.
En 1986 gradouse en económicas e ciencias políticas na Universidade Howard de Washington DC para despois seguir estudos na escola de dereito Hastings da Universidade de California en San Francisco na que se graduou como doutora en xurisprudencia en 1989 e en xuño de 1990 admitírona no colexio de avogados (State Bar) de California. En 1990 contratárona como asistenta do fiscal do distrito do condado de Alameda en California aínda que en 1994 solicitou unha licenza para integrar o California Unemployment Insurance Appeals Board e tras seis meses a California Medical Assistance Commission designada polo presidente da Asemblea de California, Willie Brown, con quen mantiña unha relación. En febreiro de 1998 o fiscal do distrito de San Francisco, Terence Hallinan, nomeouna xefa da división de delincuencia habitual ao cargo doutros cinco asistentes da fiscalía. No ano 2000 opúxose publicamente á Proposición 21 que se ía votar en referendo en California e que lles outorgaba ós fiscais a posibilidade de xulgaren menores a partir dos 14 anos en tribunais superiores no canto de en tribunais de menores o que levou a confrontacións con outros membros da fiscalía e á renuncia ao seu posto para comezar en agosto de 2000 a traballar para a avogacía da cidade de San Francisco como encargada da división de veciñanza e servizos comunitarios.
Fiscal de distrito
miniatura|esquerda|Kamala Harris en marzo de 2004 En 2003 presentouse ás eleccións á fiscalía do distrito de San Francisco contra o incumbente Hallinan, que procuraba a reelección co trasfondo do escándalo coñecido como Fajitagate, relacionado con alegacións de obstrución á xustiza nunha investigación sobre un asalto por parte da xefa de policía da cidade de San Francisco que levou á súa renuncia pero Hallinan non foi capaz de probar evidencias de conspiración e tivo que retirar os cargos un mes máis tarde. Harris e Hallinan estaban próximos ideoloxicamente, os dous eran afiliados ao Partido Demócrata, e a campaña centrouse na competencia de Hallinan como fiscal e mais en cuestións de carácter persoal. Harris acusouno de lograr baixos índices de condena nos processos criminais, un 52% fronte á media estatal do 83% e Hallinan criticou o que consideraba falta de ética de Harris pola súa proximidade con Brown. Hallinan recibiu máis votos na primeira volta pero na segunda venceu Kamala por 56,5% a 43,5% e xurou como fiscal de distrito o 4 de xaneiro de 2004, a primeira afroamericana na historia de California.
Durante a campaña anunciara que non ía buscar en caso ningún a pena de morte e só ía solicitar a aplicación da lei denominada three-strikes, que leva aparellada a cadena perpetua por cometer un terceiro delito grave, só nos casos de crimes violentos e así, cando en abril de 2004 mataron un axente da Policía de San Francisco, Isaac Espinoza, en acto de servizo, Kamala ratificou a súa postura de non solicitar a pena de morte o que lle desagradou á policía da cidade. Durante o funeral do policía, na Catedral de Santa María, a senadora e exalcaldesa de San Francisco, Dianne Feinstein, dende o púlpito exhortou a Harris, sentada na primeira fila, a que asegurara a pena de morte, o que provocou unha ovación de pé duns 2.000 policías uniformados presentes. Porén, Harris mantivo a súa posición en contra e o asasino do Oficial Espinoza foi declarado culpable e condenado a cadea perpetua. As relacións co Departamento de Policía deterioráronse aínda máis, ao ano seguinte, ao trasladar ao antigo subfiscal Paul Cummins, con boas relacións co departamento de policía, dunha unidade criminal formada por oitenta fiscais á unidade máis pequena de delincuentes habituais.
Como fiscal, Harris iniciou un programa pioneiro para o que recrutou á activista dos dereitos humanos Lateefah Simona para dirixir unha división de reinserción que puxo en marcha o programa Back on Track dirixido a delincuentes de entre 18 e 30 anos, e en especial a traficantes de droga polo miúdo, que cometeran un primeiro delito sen violencia, sen envolvemento de armas e sempre e cando non pertencesen a bandas e que a cambio da súa declaración de culpabilidade lograban un aprazamento da súa entrada en prisión coa condición de acudir regularmente diante o xuíz por un período de 12 a 18 meses, facer horas para a comunidade, facer tests de drogas, obter un diploma de ensino secundario ou equivalente ou manter un emprego estable. Ao completalo borrábanse os rexistros policiais dos integrantes do programa. Acolléronse ao programa, ao longo de seis anos, máis de 200 convictos, cunha taxa de reincidencia moi baixa, menos do 10% fronte ao 53% de traficantes de drogas que en California volvían a prisión aos dous anos de saír. O programa logrou o recoñecemento do departamento de xustiza dos Estados Unidos como modelo e, en 2009, o gobernador de California, Arnold Schwarzenegger promulgou a "Lei de Reinserción Back On Track", unha lei estatal que promovía que outros condados levasen a cabo programas cun modelo semellante á iniciativa de Harris e a Asociación Nacional de fiscais de distritos adoptouno como modelo que seguiron as fiscalías de distrito de Baltimore, Filadelfia e Atlanta para os seus propios programas. O programa provocara unha certa polémica porque, inicialmente, incluía inmigrantes ilegais, entre os que un deles, Alexander Izaguirre, foi arrestado posteriormente por asalto. ​ Máis tarde, recoñeceu que permitir a persoas non elixibles para traballar nos Estados Unidos fora un erro, ​ e modificou o programa para prohibir acoller a quen non puidese traballar legalmente nos Estados Unidos. Presentouse á reelección en 2007 sen candidatura ningunha en contra.
En 2009 publicou o libro Smart on Crime: A Career Prosecutor's Plan to Make Us Safer no que aborda a xustiza criminal dende unha perspectiva económica, discute unha serie de "mitos" arredor do sistema de xustiza criminal norteamericano e presenta propostas para reducir e previr o crime. Tras chegar á fiscalía creou unha unidade especializada nos crimes de odio, centrada na discriminación contra os nenos e adolescentes LGBT nas escolas. Por mor da conmoción que causou en 2006 o asasinato dunha rapaza transxénero de 16 anos e o uso polos seus asasinos da defensa de pánico gai para evitaren unha condena de asasinato en segundo grao Harris convocou canda a nai da asasinada unha conferencia á que acudiron 200 fiscais e oficiais de policía de todos os Estados Unidos para discutir estratexias que puidesen confrontar ese tipo de defensas legais. Harris tamén declarou o seu apoio ao matrimonio entre persoas do mesmo sexo e opúxose ás propósicións 22 (2000) e 8 de California (2008), que pretendían impedilo. Foi membro do consello da Asociación de Fiscais de Distrito de California e vicepresidenta da Asociación Nacional de Fiscais de Distrito.
Crimes violentos, encarceramentos e absentismo escolar
miniatura|Harris pronunciando un discurso durante o seu mandato como fiscal do distrito de San Francisco Durante o seu mandato, a taxa xeral de condena por crimes aumentou dun 52% en 2003 ao 67% en 2006, a maior nunha década; a taxa chegou ao 85% en casos de homicidio e as condenas a traficantes de drogas pasaron dun 56% en 2003 ao 74% en 2006, ademais, Harris tamén pechou moitos casos por medio de delacións. Ao asumir o cargo, procurou a resolución dos asasinatos sen resolver da anterior administración, e dos 73 homicidios nesa situación, un total de 32 acabaron en acordos por delitos menos graves, como homicio neglixente, ou outros crimes, como agresión ou roubo e a retirada das acusacións por homicidio. Así e todo, os índices de encarceramento de San Francisco estaban entre os máis baixos de California, aproximdamente o 4% das detencións acababan en prisión en San Francisco, en comparación co 12,8% do condado de Alameda, 14,4% no condado de Sacramento, 21% nos condados de San Mateo e Santa Clara, 26,6% no condado de Fresno, 38,7% no condado dos Ánxeles e o 41% no de San Diego porén, segundo a policía, as sentenzas benévolas dos xuíces de San Francisco tamén contribuían a ese índice tan baixo.
En 2004 uniuse á campaña para combater o absentismo escolar de toda a rapazada en risco de exclusión e en 2006 declarou que o absentismo escolar crónico era un asunto de seguridade pública, salientando que a maioría dos internos penitenciarios e as vítimas de homicidio deixaran os estudos ou eran absentistas habituais e anunciou que ía perseguir os pais dos fillos que habitualmente corresen a escola enfrontándose penas podían chegar a multas de 2500$ e un ano de prisión e en 2008 mandou comparecer a seis pais que tiñan fillos que faltaran a clase sen causa xustificada cando menos 50 días; por primeira volta que en San Francisco se denunciaba a adultos por absentismo escolar. Foi unha medida controvertida pero en abril de 2009 o absentismo escolar crónico reducírase na educación primaria un 23% en relación a 2008 e un 47% a 2006. A oficina de Harris foi perseguiu sete pais en tres anos, sen ir ningún a prisión.
O Pazo, Castelo, Cervo
O Pazo é un lugar da parroquia de Castelo no concello lucense de Cervo na comarca da Mariña Occidental.
Kamala Harris
Elección de 2010
Durante a campaña, Harris prometeu non defender xudicialmente a Proposición 8, crear unha nova estratexia para reducir os índices de reincidencia e o ateigamento nas prisións, protexer o medio ambiente e os dereitos civís e, malia non apoiar a pena de morte, seguir o que a lei establece como casos que han ser punidos coa pena capital. O seu principal contrincante foi o republicano Steve Cooley, fiscal do distrito dos Ánxeles, considerado un moderado que procuraba distanciarse da campaña da republicana Meg Whitman a gobernadora. Kamala gañou por unha marxe moi estreita, co 46,1% fronte ao 45,3% de Cooley e xurou o seu cargo o 3 de xaneiro de 2011.
Dereitos dos propietarios de vivendas
miniatura|Harris no momento de defender na Asemblea de California a aprobación do paquete de leis da denominada Declaración de dereitos do propietarios, en abril de 2012 Ao comezar o seu mandato, California aínda estaba so os efectos da crise das hipotecas subprime, Harris participou en 2012 das discusións, co obxectivo de obter mellores termos para o estado, da Resolución Hipotecaria Nacional contra cinco grandes bancos: Ally Financial, Wells Fargo, Bank of America, Citibank e Chase. Inicialmente, retirouse das negociacións por considerar que a oferta dos bancos para California era insuficiente, pero finalmente chegouse a un acordo ao aumentaren os bancos a condonacion da débeda os propietarios do estado a 18,4 mil millóns de dólares e outros 2 mil millóns en asistencia financeira aos propietarios californianos.
Buddleja davidii
Cultivo
Require chans lixeiros, ben drenados, aínda que aguanta os calizos. Clima tépedo, resistindo o frío sen dificultade. Exposición asollada. Débese podar anualmente no inverno, para que se produzan novos brotes que florecerán nos seus extremos. Reprodúcese por esqueixes, en invernadoiro de multiplicación.
Especie invasora
Buddleja davidii naturalizouse en Australia e na maior parte de cidades do centro e sur de Europa, onde se estende con facilidade por baldíos e xardíns. Pode ser invasora en moitas rexións, incluíndo as Illas Británicas e Nova Zelandia. Ademais, en EE.UU., naturalizouse a partir de escapes de cultivos, e foi clasificada como planta daniña nos estados de Oregón e Washington.
En España
Debido ao seu potencial colonizador e constituír unha ameaza grave para as especies autóctonas, os hábitats ou os ecosistemas, esta especie foi incluída no Catálogo Español de Especies Exóticas Invasoras, regulado polo Real Decreto 630/2013, de 2 de agosto, estando prohibida en España a súa introdución no medio natural, posesión, transporte, tráfico e comercio.
Taxonomía
Buddleja davidii foi descrita por Adrien René Franchet e publicada en Nouvelles arquives du muséum d'histoire naturelle, sér. 2, 10: 65. 1887.
Buddleja: nome xenérico outorgado en honra de Adam Buddle, botánico e reitor en Essex, Inglaterra.
davidii: epíteto outorgado en honra de Armand David, un misioneiro naturalista francés que a descubriu en 1869.
Sinonimia: dereita|miniatura|Bolboreta aliméntadose sobre unha variedade branca.
Marguerite Abouet
Traxectoria
Abouet naceu en Costa do Marfil e aos 12 anos ela e o seu irmán mudáronse a Francia co seu at the age of 12 she and her brother moved to France with their great uncle. Posteriormente pasou a vivir en Romainville, suburbio de París, co seu marido, o ilustrador Clément Oubrerie (que ilustrou as súas ideas gráficas).
Kamala Harris
Prisións e reformas penais
Tras declarar en 2011 o Tribunal Supremo dos Estados Unidos no caso Brown vs. Plata que as prisións de California estaban tan saturadas que causaban castigos crueis e inusitados, Harris opúxose á supervisión do tribunal federal e este condenou a California, por non aplicar na súa totalidade a orde do tribunal, a implementar novos programas de liberdade condicional. Os avogados de Harris recorreron en setembro de 2014 a decisión so o argumento que liberar antes eses detidos implicaría que as prisións perderían unha importante man de obra. Ao facerse eco a prensa desa postura, Harris pronunciouse en contra, e afirmou que descoñecía esa medida. En California dende a década de 1940 os presidiarios teñen a opción de recibir formación de xeito voluntario do departamento forestal e de protección de incendios a cambio de reducións nas sentenzas e outras vantaxes penitenciarias; os que se cualifican como bombeiros reciben 2 dólares ao día e outro dólar máis cando están a loitar contra dos lumes.
Marguerite Abouet
Traxectoria
Traballou como asistente legal en París mentres traballaba na súa primeira novela gráfica, Aya of Yopougon. Abouet tentara escribir novelas para xente nova, mais renunciou pola frustración que percibía polas limitacións que esixían no xénero os editores. Finalmente, deixou o seu traballo para concentrarse na escritura a tempo completo..
Aya of Yopougon
Aya of Yopougon foi a primeira obra que publicou Abouet. Tamén foi o seu primeiro traballo nas novelas gráficas, ademais dun traballo en colaboración co seu marino, que en Aya of Yopougon realizou o seu traballo como ilustrador de novelas gráficas. Ela viuse influída a realizar unha novela gráfica por Marjane Satrapi, autora de Persépole. Tamén xurdiu do seu desexo de amosar unha África centrada en temas diferentes á guerra e á fame. As súas personaxes asisten ao colexio, traballan, fan plans para o futuro e vense en leas cotiás en Costa do Marfil igual que ocorre en calquera outro lugar. A historia foi adaptada nun filme adaptado codirixido por Abouet.
Kamala Harris
Prisións e reformas penais
Non tomou postura ningunha nas iniciativas populares de reforma penal que se votaron con éxito en 2012 (Proposición 36) e 2014 (Proposición 47) co argumento que sería inadecuado ao preparar a súa oficina as cédulas de votación. John Van de Kamp, antigo fiscal xeral, discordou publicamente dese razoamento.
Marguerite Abouet
Aya of Yopougon
Aya of Yopougon foi considerado un éxito, especialmente para unha autora novel. Gañou o premio á mellor opera prima no Festival de Angoulê de 2006 e vendeu máis de 200 000 exemplares en Francia. Abouet tamén convenceu ao seu editor francés para vender copias máis baratas de tapa blanda en Costa do Marfil.
Kamala Harris
Delitos financeiros
miniatura|Harris en 2011 no intre de anunciar a creación da Forza de Protección contra a Fraude Hipotecaria. Harris procesou numerosos delitos financeiros, en especial empréstitos abusivos En 2011 creou a Forza de Protección contra a Fraude Hipotecaria, coa misión de eliminar as fraudes nas execucións hipotecarias, así e todo recibiu críticas por presentar menos casos de execución hipotecaria que outros estados de menor poboación.
En 2013 malia un informe do Departamento de xustiza indicar evidencias de mala conduta xeneralizada no banco OneWest de Steven Mnuchin a oficina de Harris non autorizou un procedemento de demanda civil, segundo Harris esa decisión baseouse nos feitos e evidencias, como calquera outro caso.
Caso Norsworthy
En febreiro de 2014, Michelle-Lael Norsworthy, unha reclusa transxénero da Prisión Estatal Mule Creek, presentou unha demanda federal so a base da incapacidade do departamento de administración penintenciaria e de rehabilitación de California para lle fornecer cirurxía de reasignación sexual, que alegou necesaria. En abril de 2015, un xuíz federal ordenou que o estado lle fornecese a Norsworthy a cirurxía, declarando que o centro directivo da prisión foran deliberadamente indeferentes á súa seria necesidade médica Harris recorreu contra da decisión co argumento que Norsworthy xa recibía tratamento médico e que súa situación non era seria e en agosto de 2015 mentres se esperaba a resolución do caso Norsworthy saíu en liberdade condicional
Eleccións de 2014
thumb|Harris en 2014 nunha cerimonia con motivo do 50 aniversario da sinatura da lei dos dereitos civís
Harris anunciou súa intención de se presentar á reelección en febreiro de 2014 aínda que xa levaba dende 2013 a recadar fondos para a campaña Contou co apoio de xornais como The Sacramento Bee, Los Angeles Daily News e Los Angeles Times  Na primeira votación, primarias apartidistas, que se realizou en xuño de 2014 recibiu o 53,17% dos votos válidos mais de acordo coa lexislación estatal houbo unha segunda votación, nas eleccións xerais de novembro e Harris incrementou a súa vantaxe, ao chegar ao 57,49% fronte ao republicano Ronald Gold
Condutas reprobables en fiscalías de distrito
En 2015 defendeu as condenas que determinados fiscais de distritos lograran por medio de confesións falsas en transcricións de interrogatorios e perxurios. Un xuíz federal rexeitou as condenas e pouco despois un xuíz estatal ordenou a Harris que asumise un proceso criminal logo que o fiscal do distrito de Orange afirmase que empregara ilegalmente informantes da prisión e probas ocultas. Así e todo, Harris recusou, recorreu a orde de defendeu o fiscal de Orange. Kamala tamén recorreu a recusación dunha imputación ao se descubir que un fiscal do condado de Kern cometera perxurio ao presentar unha confesión falsificada como proba xudicialm e afirmou que o perxurio do fiscal non fora suciente para demostrar mala conduta.
Protección medioambiental
miniatura|Harris nunha visita a unha praia afectada polo vertido do petróleo para comprobar os danos
En maio de 2015 produciuse unha fuga de petróleo dun oleoduto que depositou máis de 4000 toneladas de petróleo na costa de  Santa Bárbara, Harris visitou o litoral e dirixiu os recursos e fiscais da fiscalía xeral para investigar posibles violacións criminais. As investigacións levaron a imputarlle a Plains All American Pipeline 46 infraccións penais relacionadas co vertido e a inculpar a un dos seus empregados de tres delitos. En 2019 un xurado de Santa Barbara emitiu un veredicto polo que atopaba a Plains culpable de non manter propiamente o oleoduto e outros oitos delitos menores condenándoa a pagar tres millóns de dólares en multas e sancións
Entre 2015 e 2016, Harris chegou a diversos acordos multimillonarios con empresas petroleiras Chevron, BP, ARCO, Phillips 66 e ConocoPhillips para resolver denuncias por non supervisar axeitadamente os materiais perigosos nos depósitos subterráneos que se usan para almacenar gasolina para a venda polo miúdo a centos de gasolineiras de California. No verán de 2016 Volkswagen concordou en pagar 14.7 mil millóns de dólares para resolver as demandas pola utilización dun software para alterar os resultados dos controis de emisións contaminantes nos seus vehículos de motor diésel e como resultado non superaran os límites estatais e federais de óxidos de nitróxeno, cando emitían ata corenta veces máis do sinalado nas inspeccións. Harris e a presidenta da California Air Resources Board, Mary D. Nichols, anunciaron que California recibiría 1,2 mil millóns de dólares.
Caso Backpage
En outubro de 2016, Harris anunciou o encarceramento do conselleiro delegado de Backpage, Carl Ferrer, acusado de proxenetismo de menores, lenocinio e conspiración para cometer un delito. A orde de prisión alegaba que o 99% dos ingresos de Backpage eran atribuídos directamente con anuncios relacionados coa prostitución, e moitos deles incluían vítimas de tráfico sexual, moitas menores En decembro de 2016 un tribunal rexeitou todas as acusacións mais Harris presentou novas acusacións contra Ferrer e os exproprietarios da Backpage Mike Lacey e Jim Larkin por proxenetismo e lavado de diñeiro En janeiro de 2017, Backpage anunciou que eliminaba a sección para adultos de todas as súas páxinas web nos Estados Unidos, e alegou que levaban moitos anos baixo tácticas de asedio e presións ilícitas Tras deixar Harris a fiscalía xeral continuaron as investigacións, e en abril de 2018 axencias federais confiscaron Backpage e sitios web afiliados Posteriormente, Ferrer declarouse culpable de conspiración e lavado de diñeiro e a compañía de tráfico de persoas.
Elección de 2016
miniatura|Kamala Harris coa sindicalista Dolores Huerta durante a campaña electoral para o Senado Logo de 24 anos como senadora por California as California, Barbara Boxer comunicou a súa intención de se retirar do Senado ao remate do seu mandato en 2016. Harris foi a primeira candidata en declarar a súa intención de se presentar para lograr o seu escano e anunciou que a súa campaña ía comezar o 13 de xaneiro de 2015, poucos días despois de xurar o seu segundo mandato como fiscal xeral. Considerada a principal candidata dende o comezo da campaña, liderando as enquisas sobre os potenciais competidores cunha vantaxe considerable e en febreiro de 2016 o Partido Demócrata de California votou por ampla maioría na súa convención darlle o seu apoio e o mesmo fixo tres meses despois o gobernador, Jerry Brown. Segundo as leis de California, nas elecccións primarias para o Congreso e o Senado dos Estados Unidos todos os candidatos aparecen na mesma papeleta, e aqueles dous candidatos, sen importar de que partido sexan nin a porcentaxe de voto que reciban, que logren máis sufraxios pasan á elección xeral. Xa que logo, tras gañar as primarias o 7 de xuño co 37,9% dos votos ía ter como rival nas xerais outra demócrata, a congresista Loretta Sánchez que quedara segunda co 17,9% dos votos. O 19 de xullo recibiu o apoio do presidente Barack Obama e mais do vicepresidente Joe Biden. O 8 de novembro Kamala impúxose a Sanchez ao lograr o 61,6% dos votos e a vitoria en 54 dos 58 condados do estado. Despois de coñecer os resultados prometeu protexer os inmigrantes das políticas do presidente electo Donald Trump e anunciou a súa intención de seguir como fiscal xeral ata finais de 2016.
Mandato
thumb|Kamala Harris na xura como senadora diante o vicepresidente [[Joe Biden o 3 de xaneiro de 2017]] Xurou como senadora o 3 de xaneiro de 2017, despois de deixar a fiscalía xeral de California nas mans do seu substituto, Xavier Becerra, designado polo gobernador Brown. Converteuse na primeira senadora federal de orixe india e afroamericana e a segunda senadora afroamericana. Ao primeiro pasou a integrar os comités de orzamento, seguridade interior e asuntos gobernamentais e mais de intelixencia e a partir de xaneiro de 2018 tras a súa designación polo líder demócrata Chuck Schumer pasou tamén ao comité xudicial canda Cory Booker, os primeiros afroamericanos.
Deu o seu primeiro discurso no plenario do Senado o 16 de febreiro de 2017 nunha intervención na que pasou doce minutos criticando as políticas inmigratorias de Trump, e en especial a Orde executiva 13769, que describira como prohibición aos musulmáns, e que lle deu protagonismo.
Harris votou contra 12 dos 15 designados por Trump para integrar o seu gabinete, e apoiou só a David Shulkin (secretario de Asuntos dos Veteranos), Elaine Chao (secretaria de Transportes) e James Mattis (secretario de Defensa) e dos dous designados polo presidente para o Tribunal Supremo, opúxose tanto a Neil Gorsuch en 2017 como a Brett Kavanaugh en 2018, e considerou a súa confirmación como unha "negación de xustiza para superviventes de agresión sexual". En abirl de 2017 fixo a súa primeira viaxe oficial ao estranxeiro, foi ao Oriente Medio visitar destacamentos militares estacionados en Iraq, e que procedían fundamentalmente de California, e tamén se desprazou ao campo de refuxiados de Zaatari en Xordania. miniatura|Kamala Harris no desfile do orgullo gai de San Francisco en 2019 En abril de maio de 2018 como membro do comité de xustiza interrogou ao fundador de Facebook, Mark Zuckerberg, polo mal uso dos datos dos usuarios de Facebook e a Christopher Wylie, quen destapara o escándalo, polos informes que indicaban que Cambridge Analytica se apropiara ilexitimamente dos datos de 87 millóns de usuarios do portal.
Como senadora cuestionou a política migratoria dos Estados Unidos, e criticou a secretaria de seguridade interior, Kirstjen Nielsen por favorecer os inmigrantes noruegueses sobre outros e descoñecer, tal como afirmara, se ese país era predominantemente branco. Amosouse tamén contra da política de separación de familias inmigrantes ilegais, e en xuño de 2018 despois de visitar un centro de detención próximo á fronteira con México en San Diego foi o primeiro membro do Senado en pedir a dimisión de Nielsen.
Harris opúxose aos intentos dos republicanos de modificar o sistema de saúde, e alegou que revogar a Lei de protección ao paciente, popularmente coñecida como Obamacare, suporía enviar a mensaxe de sinalar a saúde como un privilexio e non un dereito civil e en agosto de 2017, anunciou o seu apaoio ao proxecto lexislativo do senador Bernie Sanders de dotar ao país dun sistema de saúde universal a cargo do Estado. Harris tamén se opuxo aos proxectos fiscais de Trump, e pediu a anulación da baixada de impostos concedidos as grandes fortunas e en 2018 propuxo unha diminución de impostos para a maioría dos norteamericanos de clase media.
En maio de 2018, Harris anunciou que iría promover o proxecto de lei de legalización da marihuana, que presentara o senador Cory Booker en agosto de 2017 e mais tamén participou en proxectos de lei bipartistas presentados por republicanos, como no caso da reforma de fianzas de Rand Paul, o da seguridade elctoral de James Lankford e o de acoso laboral de Lisa Murkowski. Pola contra, votou en contra dalgunhas propostas demócratas, como a emenda de Sanders para reducir os orzamentos do departamento de defensa para 2021.
Campaña á presidencia dos Estados Unidos
thumb|Kamala Harris anuncia oficialmente a súa intención de presentarse como candidata á presidencia do país nas primarias do Partido Demócrata. 27 de xaneiro de 2019. Dende o inicio do seu mandato do Senado, Harris aparecía como unha das opositoras demócratas máis consistentes ás políticas da administración Trump e unha das potenciais candidatas á presidencia polos demócratas. En xaneiro publicou un libro de memorias, The Truths We Hold: An American Journey, o que se considerou, xa cando se anunciou en outubro de 2018, un sinal máis da presentación da súa candidatura e nese mes tamén publicou un libro infantil, Superheroes Are Everywhere.
O 21 de xaneiro de 2019 anunciou a súa candidatura á investidura demócrata e nas seguintes 24 horas igualou a marca que lograra Sanders en 2016 da mellor recadación ao día seguinte ao anuncio dunha candidatura, millón e medio de dólares e no lanzamento formal da súa campaña en Oakland déronse cita máis de 20 000 persoas. No primeiro debate presidencial televisado, que se realizou en xuño de 2019, logrou a atención dos medios ao opoñerse ao favorito Joe Biden, acusándoo de traballar no pasado con senadores favorables á segregación racial e logo do debate subiu nas enquisas entre seis e nove puntos. No segundo debate os seus contrincantes Biden e Tulsi Gabbard centráronse na súa actuación como fiscal xeral, criticando algunhas das súas accións e tras o debate baixou nas enquisas e nos meses seguintes baixou aínda máis e en decembro de 2019 apenas tiña o 3% de intención de voto e o 3 de decembro anunciou a súa retirada da carreira presidencial tras alegar falta de fondos e en marzo de 2020 deulle o seu apoio a Joe Biden.
Candidatura á vicepresidencia dos Estados Unidos
O 11 de agosto de 2020, o candidato demócrata á presidencia Joe Biden comunicou que escollera a Harris como a súa candidata a vicepresidenta dos Estados Unidos, o que confirmou os rumores que circulaban dende había tempo Harris converteuse na primeira afroamericana e asiática en ir na papeleta presidencial dun dos grandes partidos norteamericanos o que ratificou oficialmente a Convención Nacional do Partido Demócrata o 19 de agosto de 2020.
Vida persoal
Harris casou o 22 de agosto de 2014, en Santa Bárbara, California co avogado de California Douglas Emhoff​ quen, durante un tempo foi socio de Venable LLP na oficina dos Ánxeles ​ e ten dous fillos, Cole e Ella, dun matrimonio anterior. Emhoff é xudeu ​ e The Washington Post informou que tiña uns de 1,9 millóns de dólares (2018).​​​ A súa irmá é Maya Harris, analista política de MSNBC, e o seu cuñado é Tony West, conselleiro xeral de Uber e exfuncionario do Departamento de Xustiza dos Estados Unidos.​​
Ela identifícase coma baptista.
Obras
Harris ten escritos dous libros do ámbito social e político (The Truths We Hold: An American Journey e Smart on Crime ) e un libro infantil (Superheroes Are Everywhere). ​​ Tamén escribiu unha introdución para Christine Blasey Ford cando esta foi incluída dentro das 100 persoas máis influentes seleccionadas pola revista Time en 2019.​
Recoñecementos
Harris ten recibido títulos honorarios da Universidade Howard en 2012 (doutorado en leis) e 2017 (doutorado en Humanidades), ​​ e da Universidade do Sur de California en 2015 (doutorado en humanidades).
Manuel Díaz Gil
Manuel Díaz Gil, máis coñecido como Liz, nado en Sevilla o 29 de marzo de 1929 e finado na mesma cidade o 28 de marzo de 1966, foi un futbolista español que xogaba como extremo dereito.
Traxectoria
Debutou en Primeira División co Sevilla na tempada 1952/53, nunha derrota por 2-6 contra o Espanyol en Sarrià, e marcou o seu primeiro gol nunha derrota por 1-2 ante o Racing de Santander no estadio de Nervión. O 22 de febreiro de 1953 marcou un triplete contra o Deportivo da Coruña, nunha vitoria por 6-2, sumando un total de 6 goles durante a campaña, axudando ao seu equipo a clasificarse na quinta posición. Foi titular durante a maioría de partidos das seguintes tres tempadas, xa con Helenio Herrera no banco, acadando un total de 22 goles co club andaluz.
En 1955 marcou un dos goles do Sevilla nas semifinais da Copa do Xeneralísimo contra o Real Madrid, que lle serviron ao equipo de Herrera para eliminar ao club madrileño. Foi titular na final contra o Athletic, na que se impuxo o club vasco por 1-0. Tamén en 1955 chegou a debutar coa selección B de España nun partido contra Exipto correspondente á Copa Mediterránea, formando dianteira xunto con Tejada, Badenes, Uribe e Pepillo.
En xaneiro de 1957 foi cedido xunto con Arenas ao Deportivo da Coruña, dentro dunha operación na que o Sevilla conseguiu o traspaso de Arsenio. Debutou cun gol ante o FC Barcelona, e nos 11 partidos que disputou marcou outros dous tantos., un deles contra o propio Sevilla, pero non puido evitar o descenso do Deportivo á Segunda División.
De regreso no Sevilla disputou só 6 encontros na tempada 1957/58 e debutou na Copa de Europa, nunha derrota por 8-0 contra o Real Madrid no Bernabéu. A continuación fichou polo Atlético Almería, co que xogou dúas tempadas na Segunda División ata a desaparición do club en 1960.
Vida persoal
O seu irmán máis novo, Antonio, tamén foi futbolista e dianteiro, e ambos coincidiron nas filas do Sevilla na tempada 1955/56, xogando cada un nun extremo.
O Pesquerdo, Castelo, Cervo
O Pesquerdo é un lugar da parroquia de Castelo no concello lucense de Cervo na comarca da Mariña Occidental.
Aurelios Zopyros
Aurelios Zopyros, nado en Atenas no século IV, foi o último atleta coñecido que participou nos Xogos Olímpicos da Antigüidade, antes de que estes fosen prohibidos por Teodosio I no ano 393. Foi campión olímpico en "puxilato junior" no 385. O seu irmán Eukarpidês foi campión olímpico de pancracio no 381.
A Praza, Castelo, Cervo
A Praza é un lugar da parroquia de Castelo no concello lucense de Cervo na comarca da Mariña Occidental.
O Seixo, Castelo, Cervo
O Seixo é un lugar da parroquia de Castelo no concello lucense de Cervo na comarca da Mariña Occidental.
Keon Johnson
Christopher Keon Johnson, nado o 10 de marzo de 2002 en Shelbyville, Tennessee, é un xogador de baloncesto profesional estadounidense que xoga nos Portland Trail Blazers da National Basketball Association (NBA).
Traxectoria profesional
Johnson foi seleccionado na 21ª posición do Draft da NBA de 2021 polos New York Knicks e foi traspasado ós Los Angeles Clippers.
Daián, Cervo, Cervo
Daián é un lugar da parroquia de Cervo no concello lugués de Cervo na comarca da Mariña Occidental.
Suxil, Castelo, Cervo
Suxil é un lugar da parroquia de Castelo no concello lucense de Cervo na comarca da Mariña Occidental.
Neuse
miniatura|377x377px|Construción neuse A neuse é un método de construción xeométrica, no que se emprega unha regra na que se marca unha distancia que debe encaixarse entre dúas curvas, e que ademais debe pasar por un punto dado. Foi utilizado na antigüidade por matemáticos gregos, aínda que era considerado un recurso atípico que só se debía empregar para abordar determinados problemas cuxa resolución non parecía posible usando exclusivamente regra e compás (nos que non se admite valerse dunha regra cunha marca de distancia).
Construción xeométrica
A construción neuse (do grego νεῦσις de νεύειν neuein "dirección de inclinación"; plural: νεύσεις neuseis) consiste en axustar a posición dun segmento rectilíneo de lonxitude prefixada (denominada diastema, da palabra grega "διάστημα", que significa "distancia") entre dúas curvas dadas (denominadas curva directriz e curva de axuste), de maneira que o segmento ou a súa extensión, pasa a través dun punto dado denominado polo. Dito doutra forma, a posición buscada debe verificar tres condicións: un dos extremos do segmento ten que situarse sobre a curva directriz; o outro extremo ten que situarse sobre a curva de axuste e o segmento ou a súa prolongación debe pasar polo polo.
Unha construción neuse débese realizar mediante o uso da 'regra neusis': unha regra que pode facer rotacións arredor do polo (o que se pode realizar pondo unha chincheta no polo e despois presionando a regra contra a chincheta). Na figura, unha das terminacións da regra está marcada cun círculo amarelo, cuxo centro coincide coa orixe da división da escala da regra. Unha segunda marca na regra (o círculo azul) indica a distancia dada, denominada diastema. A marca amarela móvese ao longo da curva directriz, ata que a marca azul coincide coa curva de axuste. A posición do segmento atopado desta forma móstrase na figura co punto remarcado en azul e o punto remarcado en vermello. miniatura|200x200px|Trisección neuse dun ángulo >135° para atopar φ=θ/3, utilizando só a lonxitude da regra. O raio do arco é igual á lonxitude da regra. Para ángulos θ<135° aplícase a mesma construción, pero con P estendido máis aló de AB
Reading
O topónimo Reading pode referirse a:
Neuse
Usos da neuse
A neuse foi importante porque pode fornecer unha forma de resolver problemas xeométricos que non se poden solucionar a través de construcións con regra e compás unicamente. Exemplos son a trisección de calquera ángulo en tres partes iguais, ou a construción dun heptágono regular. Matemáticos tales como Arquímedes de Siracusa (287–212 a.C.) utilizaban neuse libremente. Séculos despois Isaac Newton continuaba empregando este procedemento. Con todo, a técnica caeu en desuso gradualmente.
Carmen García Mateo
Carmen García Mateo, nada en Vigo en 1963, é catedrática de Teoría do Sinal e Comunicacións na Universidade de Vigo, onde tamén ten desempeñado o cargo de vicerreitora de Titulacións e Converxencia Europea. En 2014 recibiu o premio María Wonenburger concedido pola Xunta de Galicia.
Neuse
Usos da neuse
Sábese que un n-ágono regular é construible mediante neuse para n=
Carmen García Mateo
Traxectoria
Carmen García Mateo estudou enxeñaría de telecomunicación na Universidade Politécnica de Madrid (1987), onde tamén doutorouse en 1993 cunha tese sobre “Técnicas de Representación do Espectro en Codificación de Voz e Baixa Velocidade”.
Neuse
Usos da neuse
Benjamin e Snyder descubriron en 2014 que o endecágono regular é neuse-construible.
Carmen García Mateo
Traxectoria
Dende 1987 traballa como profesora na Escola de Enxeñería de Telecomunicación da Universidade de Vigo (Uvigo), onde é catedrática do Departamento de Teoría do Sinal e Comunicacións. Entre os anos 2006 e 2010 foi vicerreitora de Titulacións e Converxencia Europea. É directora do Grupo de investigación en Tecnoloxías Multimedia (GTM) do centro de investigación AtlantTIC da UVigo. A súa investigación céntrase na tecnoloxía da fala en galego e castelán, segmentación de son e recoñecemento biométrico de persoas. Ten participado en numerosas publicacións científico-técnicas e multitude de proxectos, entre eles Cotovía, o primeiro conversor texto-voz bilingüe en galego e castelán.
Lagás, Cervo, Cervo
Lagás é un lugar da parroquia de Cervo no concello lugués de Cervo na comarca da Mariña Occidental.